cyanic-selkie/wikianc huggingface dataset:
Νίκος Α. Καββαδίας
Λογοτεχνικό Έργο
Το μυθιστόρημα Τριεστίνα (Εστία 2003, 2004, 2005) βασίζεται σε ψήγματα αναμνήσεων κατιόντων από τη ζωή μιας ιατρού του 19ου αιώνα, που γεννήθηκε στην πρωτεύουσα της χερσονήσου της Ίστριας, τότε επαρχίας της Αυστροουγγαρίας με διακοπή μόνο λίγων ετών γαλλικής κυριαρχίας μετά τις νίκες του στρατηγού Βοναπάρτη, σπούδασε ιατρική σε μια εποχή που αυτή αποτελούσε πεδίο κυριολεκτικά άβατο στις γυναίκες και διέπρεψε στην Τεργέστη και στην Κωνσταντινούπολη. Στο έργο του αυτό ο συγγραφέας επιχειρεί να αναπλάσει τη ζωή εκείνης της περήφανης γυναίκας περίπου από τα μέσα του 19ου αιώνα μέχρι τα τέλη του. Ταυτόχρονα εξετάζει τα ήθη αλλά και τα κοινωνικά, πολιτικά, στρατιωτικά και οικονομικά γεγονότα της εποχής. Εδώ η μυθοπλασία συμπληρώνεται από αλλά και αναδεικνύει την προσεκτικά μελετημένη ιστορία της μεταναπολεόντειας περιόδου με την κυριαρχία της Ιεράς Συμμαχίας, περιόδου που, κατά τη γνώμη του συγγραφέα, μοιάζει αρκετά με τη σημερινή ιστορική περίοδο με την κυριαρχία μιας άλλης συμμαχίας. Στο ανάλογο κλίμα και σε πλάγιο λόγο κινείται και η πλοκή διαστιζόμενη από κρίσεις των ηρώων για τη ζωή και την πολιτική τόσο στην Αυστροουγγαρία όσο και στην αγωνιζόμενη και τελικά απελευθερωμένη Ελλάδα εκείνου του καιρού, καθώς ο συγγραφέας θέλει τη μάνα της Τριεστίνας κόρη Έλληνα και Ισπανοϊνδιάνας και τον πατέρα της Αυστριακό αξιωματικό με κάθε άλλο παρά απολυταρχικές ιδέες.
Το πιο πρόσφατο μυθιστόρημα του πεζογράφου Νίκου Α. Καββαδία είναι το Θα σας τηλεφωνώ (Εστία, Δεκέμβριος του 2004). Εδώ συναντούμε έναν συνηθισμένο σύγχρονο Έλληνα, αλλά έναν Έλληνα που έχει το ελάττωμα να σκέφτεται και δεν έχει ακόμα πάθει αμνησία. Η πλοκή εκτυλίσσεται μέσα από την μνημονική αναδρομή του σε περιστατικά ευχάριστα, δυσάρεστα, ακόμα και ευτράπελα. Αλλά οι αναμνήσεις τον οδηγούν σε στοχασμούς πάνω στους έρωτες, την έγγαμη ζωή με τα παιδιά και τα προβλήματά τους, αλλά πιο πολύ την απογοητευτική γι' αυτόν (μόνο γι' αυτόν;) αλλοίωση των ηθών, της ηθικής θεώρησης του κόσμου και, κατ' επέκταση, των αισθημάτων και των ανθρώπινων σχέσεων που έχει προξενήσει ίσαμε τώρα η ιστορική περίοδος 1960-2000.
Από τα παραπάνω μπορεί να συναχθεί μία και μόνη, άλλωστε παλαιά, κρίση που δεν ισχύει για τον πρώην βιοπαθολόγο γενικό αρχίατρο και πεζογράφο Νίκο Α. Καββαδία - άλλωστε κάτι τέτοιο θα ήταν ξεκάθαρη αλαζονεία: σε κάθε εποχή ο κάθε συγγραφέας παρατηρεί το παρελθόν και το παρόν σε σχέση με τον εαυτό του και τους άλλους και αυτή τη σχέση εκφράζει - ή, έστω, προσπαθεί να εκφράσει όσο και όπως μπορεί.
Εξωτερικοί Σύνδεσμοι
Κατηγορία:Νεοέλληνες λογοτέχνες Κατηγορία:Έλληνες συγγραφείς Κατηγορία:Έλληνες μικροβιολόγοι
Μιχαήλ Κριτσωτάκης
Ο Μιχαήλ Κριτσωτάκης (γεννήθηκε στο Ηράκλειο) είναι Έλληνας εκπαιδευτικός και πολιτικός.
Βιογραφία
Είναι κάτοχος Μάστερ στη Διοίκηση Οργανισμών.
Υπηρέτησε μεταξύ άλλων σε θέσεις γενικού γραμματέα στο Δήμο Ηρακλείου και στο Εργατικό Κέντρο της γενέτειράς του. Έγινε μέλος της Κεντρικής Επιτροπής του Συνασπισμού της Αριστεράς, των Κινημάτων και της Οικολογίας το 1993 και εν συνεχεία μέλος της Πανελλήνιας Συντονιστικής Επιτροπής του ΣΥΡΙΖΑ. Ως στέλεχος του ΣΥΡΙΖΑ ασχολήθηκε με εκπαιδευτικά θέματα. Επίσης, χρημάτισε αντιπρόεδρος στο Περιφερειακό Ινστιτούτο Εργασίας της ΓΣΕΕ – ΑΔΕΔΥ.
Εξελέγη νομαρχιακός σύμβουλος το 2006 με τη «Νομαρχιακή Παρέμβαση των Πολιτών και της Οικολογίας».
Επίσης, εξελέγη βουλευτής του ΣΥΡΙΖΑ στο Ηράκλειο για πρώτη φορά στις εκλογές του 2009, ενώ επανεξελέγη στις εκλογές που έγιναν το Μάιο του 2012, σε εκείνες του Ιουνίου του 2012 αλλά και στις εκλογές Ιανουαρίου του 2015.
Το 2014 επιλέχθηκε από τον ΣΥΡΙΖΑ ως υποψήφιος περιφερειάρχης στην περιφέρεια Κρήτης για τις περιφερειακές εκλογές.
Ήταν υποψήφιος περιφερειάρχης Κρήτης κατά τις εκλογές του 2019, με συνδυασμό που στηριζόταν από τη ΛΑ.Ε.
Στις βουλευτικές εκλογές του Μαΐου και του Ιουνίου 2023 ήταν υποψήφιος με το ΜέΡΑ25 στο Ηράκλειο.
Παραπομπές
Κατηγορία:Βουλευτές εκλεγμένοι με τον ΣΥΡΙΖΑ Κατηγορία:Βουλευτές Ηρακλείου Κατηγορία:Περιφερειακοί Σύμβουλοι ανά την Ελλάδα Κατηγορία:Έλληνες εκπαιδευτικοί Κατηγορία:Πρόεδροι Περιφερειακών Παρατάξεων
139η Ταξιαρχία Πεζικού (Ηνωμένο Βασίλειο)
Η 139η Ταξιαρχία Πεζικού (αγγλικά: III Corps) αποτελούσε σχηματισμό του Βρετανικού Στρατού. Συγκροτήθηκε αρχικά το 1908 με την ονομασία Ταξιαρχία Νότιγχαμσαϊρ και Ντέρμπισαϊρ (Nottinghamshire and Derbyshire Brigade). Το 1915, με την άδεια του Βασιλιά Γεωργίου Ε΄, ο σχηματισμός μετονομάστηκε σε Ταξιαρχία Δασοφυλάκων Σέργουντ (Sherwood Foresters Brigade).
Έπειτα της δώθηκε αριθμός οπότε και ονομάστηκε 139η Ταξιαρχία «Δασοφυλάκων Σέργουντ» (139th «Sherwood Foresters» Brigade) υπαγόμενη στη 46η Μεραρχία «Βορείου Μίντλαντ» (46th «North Midland» Division). Εκείνη την περίοδο μετείχε στον Α΄ Παγκόσμιο Πόλεμο και συγκεκριμένα στο δυτικό μέτωπο.
Το 1919, ο σχηματισμός διαλύθηκε και επανασυγκρωτήθηκε το 1920, υπό την ονομασία 139η Ταξιαρχία Πεζικού «Νότιγχαμσαϊρ και Ντέρμπισαϊρ» (139th «Nottinghamshire and Derbyshire» Infantry Brigade) εντός του Εδαφικού Στρατού. Εν συνεχεία, το 1936 οι μονάδες της ταξιαρχίας ενσωματώθηκαν σε άλλους σχηματισμούς, οπότε και πάλι η ταξιαρχία διαλύθηκε.
Η ταξιαρχία επανασυγκρωτήθηκε και πάλι, όταν ο Εδαφικός Στρατός διπλασιάστηκε σε μέγεθος, την άνοιξη και το καλοκαίρι του 1939, προκειμένου να αντιμετωπίσει την απειλή της ναζιστικής Γερμανίας. Η 139η Ταξιαρχία Πεζικού μαζί με την 148η Ταξιαρχία Πεζικού υπάγονταν στη 46η Μεραρχία Πεζικού, η οποία διαμορφώθηκε ως αντίγραφο της 49ης Μεραρχίας.
Παραπομπές
Κατηγορία:Βρετανικές ένοπλες δυνάμεις
Σέργιος Γεωργίεβιτς του Λόιχτενμπεργκ
Ο Σέργιος Γεωργίεβιτς (4 Ιουλίου 1890 - 7 Ιανουαρίου 1974) από τον Οίκο του Μπωαρναί ήταν ο 8ος δούκας του Λόιχτενμπεργκ και πρίγκιπας Ρομανόβσκυ από το 1942, που διαδέχθηκε τον μεγαλύτερο -ετεροθαλή- αδελφό του, ως το 1974.
Βιογραφία
Ήταν ο δευτερότοκος γιος (ο μόνος από τον 2ο γάμο) του Γεωργίου Μαξιμιλιάνοβιτς 6ου δούκα του Λόιχτενμπεργκ και της 2ης συζύγου του Αναστασίας των των Πετρόβιτς-Νιέγκος, κόρης του Νικολάου βασιλιά του Μαυροβουνίου.
Γεννήθηκε στο Πέτερχοφ της Ρωσικής Αυτοκρατορίας και απεκαλείτο Αυτού Γαληνοτάτη Υψηλότης από τη γέννησή του ως το 1899, οπότε του δόθηκε η κλήση Αυτού Υψηλότης. Η πρώτη σύζυγος τού Γεωργίου, η Θηρεσία Πετρόβνα του Όλντενμπουργκ, είχε αποβιώσει το 1883· έξι έτη μετά ο Γεώργιος πρόσεξε την Αναστασία πριγκίπισσα του Μαυροβουνίου στον γάμο της αδελφής αυτής Μιλίτσας. Ο Γεώργιος και η Αναστασία σύντομα παντρεύτηκαν και έκαναν δύο τέκνα, τον Σέργιο και την Ελένα. Ωστόσο η Αναστασία τον διαζεύχθηκε το 1906 με σκοπό να παντρευτεί τον Νικόλαο Νικολάγιεβιτς μεγάλο δούκα της Ρωσίας.
Ο Σέργιος γνώρισε στον πατριό του Νικόλαο Νικολάγιεβιτς τον Αλέξανδρο Αντρέγιεβιτς Σβέτσιν, ο οποίος ήταν γνωστός για την θρησκοληψία του και το ενδιαφέρον του στον μυστικισμό. Ο μεγάλος δούκας απεβίωσε το 1929 και ο Σέργιος, μαζί με την αδελφή του Ελένα, παραβρέθηκε στη εξόδιο ακολουθία εκείνου. Ο Σέργιος απεβίωσε στη Ρώμη και τάφηκε στο μη καθολικό κοιμητήριο για ξένους στο προάστιο Τεστάτσο. Ήταν ο τελευταίος δούκας του Λόιχτενμπεργκ· ο επόμενος που διεκδικεί τον τίτλο, είναι απόγονος μοργανατικού γάμου και έτσι έχει χάσει τη σειρά διαδοχής στον θρόνο της Ρωσίας και της Βαυαρίας (ο Γεώργιος ήταν δισεγγονός του Μαξιμιλιανού Α΄ της Βαυαρίας).
Αναφορές σε πηγές
Κατηγορία:Οίκος του Μπωαρναί
602 Μαριάννα
Η Μαριάννα (Marianna) είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,344. Ανακαλύφθηκε το 1906 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης.
Φυσικά χαρακτηριστικά
Η μέση διάμετρος της Μαριάννας εκτιμάται σε 124,72 ± 2,2 χιλιόμετρα. Ο φασματικός τύπος της είναι C (ανθρακούχος), ενώ το άλβεδό της είναι 0,0539. Η Μαριάννα περιστρέφεται γύρω από τον εαυτό της μία φορά κάθε 30 ώρες περίπου, μία πολύ μεγάλη περίοδος περιφοράς για αστεροειδή.
Εξωτερικοί σύνδεσμοι
Μαριαννα
Στρατιωτικός Ιατρός
Στρατιωτικός Ιατρός είναι στην Ελλάδα, ο ιατρός, μόνιμος αξιωματικός των Ενόπλων Δυνάμεων. Είναι απόφοιτος της Σ.Σ.Α.Σ (Στρατιωτική Σχολή Αξιωματικών Σωμάτων, πρώην Σ.Ι.Σ - Στρατιωτική Ιατρική Σχολή) με έδρα τη Θεσσαλονίκη. Φέρει τους βαθμούς των Αξιωματικών των Ενόπλων Δυνάμεων και υπηρετεί ως τέτοιος στα Στρατιωτικά Νοσοκομεία και τα Ιατρεία των Στρατιωτικών Μονάδων, αλλά και σε Διοικητικές θέσεις του Υγειονομικού των Ενόπλων Δυνάμεων. Συχνά, μάλιστα, Στρατιωτικοί Ιατροί των Ελληνικών Ενόπλων Δυνάμεων υπηρετούν σε Ειρηνευτικές αποστολές Διεθνών Οργανισμών.
Κατηγορία:Ιατρικές ειδικότητες Κατηγορία:Στρατός
Αλέξανδρος Γεωργίεβιτς του Λόιχτενμπεργκ
O Αλέξανδρος Γεωργίεβιτς (13 Νοεμβρίου 1881 - 26 Σεπτεμβρίου 1942) από τον Οίκο του Μπωαρναί ήταν 7ος δούκας του Λόιχτενμπεργκ και πρίγκιπας Ρομανόβσκυ.
Βιογραφία
Ήταν ο πρωτότοκος γιος του Γεωργίου Μαξιμιλιάνοβιτς 6ου δούκα του Λόιχτενμπεργκ και της Θηρεσίας των Σ.Χ.Γκόττορπ, κόρης του Πέτρου Γεωργίεβιτς δούκα του Όλντενμπουργκ. Οι γονείς του ήταν 2α εξαδέλφια, ως δισεγγονοί του Παύλου Αυτοκράτορα της Ρωσίας.
Ο Αλέξανδρος ("Αλεσάντρο") ήταν το μόνο τέκνο του πατέρα του από τον πρώτο γάμο εκείνου. Όπως και ο πατέρας του, απεκαλείτο Αυτού Αυτοκρατορική Υψηλότης από τη γέννησή του. Το 1883 απεβίωσε η Θηρεσία και ο πατέρας του έκανε δεύτερο γάμο το 1889 την Αναστασία του Μαυροβουνίου, που τη γνώρισε στον γάμο της αδελφής της Μιλίτσας· έκαναν δύο τέκνα, τον Σεργκέι και την Ελένα.
Υπηρέτησε ως υπολοχαγός των Ουσσάρων της φρουράς και ως βοηθός στρατοπέδου στον Ρώσο Αυτοκράτορα. Αργότερα ελκύστηκε από το 4ο Τάγμα Κυνηγών της Φρουράς της Αυτοκρατορικής Οικογένειας.
Το 1909 εμφανίστηκε σε πολλές εφημερίδες, έπειτα από φήμες που διαδόθηκαν, ότι θα νυμφευόταν μοργανατικά με την Αμερικανίδα Μάρτζορη Γκουλντ, κόρη του πλούσιου εργολάβου σιδηροδρόμων Τζωρτζ Τζέυ Γκουλντ. Ανέφεραν ότι το προηγούμενο καλοκαίρι στο Παρίσι ο Αλέξανδρος συναντήθηκε με τη Μάρτζορυ και ότι αργότερα ο πατέρας του ζήτησε το χέρι της από τον Τζωρτζ Γκουλντ για τον γιο του. Ένας δήλωσε ότι ο Πέτρος "δεν θα επέτρεπε έναν γάμο απλά από αγάπη και θα επέμενε η νύφη να φέρει προίκα κατάλληλη για την τάξη ενός Αυτοκρατορικού Πρίγκιπα". Ωστόσο ο Τζωρτζ Γκουλντ και άλλοι απέρριψαν έντονα αυτές τις φήμες, δηλώνοντας ότι οι δύο νέοι ήταν απλά φίλοι και δεν είχαν σχέση.
Το 1912 αναφέρθηκε ότι ο Αλέξανδρος απέσπασε την απρόθυμη συγκατάθεση του Αυτοκράτορα Νικολάου Β΄ για να νυμφευτεί την πλούσια Μαριάννα Φρήντλαντερ-Φουλντ, με τον όρο ότι η σύζευξη θα θεωρηθεί άνιση και οι τίτλοι του δεν θα μεταβιβαστούν στη σύζυγο ή τα τέκνα του. Αν και ήταν δισεγγονός του Εζέν ντε Μπωαρναί, γιου της Ιωσηφίνας αυτοκράτειρας των Γάλλων, ο Αλέξανδρος απείχε από το να είναι πλούσιος· υπηρετούσε ως λοχαγός στους Ρώσους Ουσσάρους της φρουράς και ως βοηθός στρατοπέδου του Αυτοκράτορα. Ωστόσο ήταν ο κύριος διάδοχος του πάππου του Μαξιμιλιανού.
Αργότερα νυμφεύτηκε μοργανατικά τη Ναντέζντα Νικολάγιεβνα Καράλλι.
Κατά τη Ρωσική Επανάσταση
Καθώς ήταν στενά συνδεδεμένος με τη Ρωσική αυτοκρατορική οικογένεια, ο Αλέξανδρος έκανε κάποιες απόπειρες να σώσει τον τσάρο Νικόλαο Β΄ και την οικογένειά του. Μερικές ημέρες έπειτα από την παράιτηση του Νικολάου Β΄ στις 15 Μαρτίου 1917, ο Αλέξανδρος επισκέφθηκε τη Μύριελ Μπουχάναν, κόρη του σερ Τζωρτζ Μπουχάναν, Βρετανού πρέσβη στη Ρωσική Αυλή, με την ελπίδα να έχει τη βοήθειά του. Η Μύριελ παρατήρησε ότι ο δούκας ήταν ανήσυχος και διαφορετικός: "παρατήρησα ότι δεν είχε τα διάσημά του και δεν φορούσε πια τα χρυσά σειρήτια ως διακριτικά του. Τότε θυμήθηκα ότι η Ρωσία δεν είχε πια Αυτοκράτορα". Ο Αλέξανδρος είχε έρθει για να παροτρύνει τον πατέρα της να δράσει γρήγορα, ώστε να βγάλει τον τσάρο από τη Ρωσία. Της είπε ότι η Οικογένεια κινδύνευε σοβαρά και πως αν δεν έφευγαν σύντομα, θα είναι πολύ αργά για να τους σώσουν από την καταστροφή. Η Μύριελ κάλεσε τον πατέρα της, ο οποίος συζήτησε με τον Αλέξανδρο την κατάσταση. Ο σερ Τζωρτζ συμφώνησε να κάνει ό,τι μπορούσε, αλλά δήλωσε ότι είχε στείλει πολλά μηνύματα στο Λονδίνο προειδοποιώντας για τον κίνδυνο.
Το 1918, έτος που θα δολοφονείτο η Βασιλική Οικογένεια, ο Αλέξανδρος ταξίδευσε στο Βερολίνο και προσπάθησε να πάρει τη βοήθεια του Γουλιέλμου Β΄ αυτοκράτορα της Γερμανίας, εξαδέλφου του Νικολάου Β΄. Στην απόπειρά του αυτή ο δούκας προσπάθησε να πείσει τον Νικόλαο Β΄ να συμφωνήσει σε ένα σχέδιο βασισμένο στη Γερμανική βοήθεια: ο Αλέξανδρος ήταν υπέρ της διαφυγής της Οικογένειας στο Βερολίνο, αλλά ο Νικόλαος Β΄ αρνήθηκε. Το σχέδιο προκάλεσε φήμες ότι η κυβέρνηση του Γουλιέλμου Β΄ "θα απήγαγε τον τσάρο με την Οικογένειά του στη Γερμανία". Η αυτοκράτειρα Αλεξάνδρα επέμενε ότι "θα προτιμούσε να πεθάνει στη Ρωσία, παρά να διασωθεί από τους Γερμανούς". Τελικά τίποτε δεν έγινε από το σχέδιο αυτό, καθώς οι μοναρχικές ομάδες δεν μπορούσαν να αποφασίσουν ποιον να αποκαταστήσουν, τον Νικόλαο Β΄ ή τον τσάρεβιτς Αλέξιο Νικολάγιεβιτς.
Στα τέλη του 1917, όταν διέμενε στου πρίγκιπα Φέλιξ Γιουσούποβ, ο Αλέξανδρος συνελήφθη από Μπολσεβικικές αρχές μαζί με 4-5 εξέχοντα μέλη της μοναρχικής παράταξης. Το 1919 ένα Μπολσεβικικό ασύρματο μήνυμα που εστάλη στην Washington Post ισχυριζόταν ότι, μετά από μία συνάντηση Ρώσων μοναρχικών στη Σιβηρία, προσφέρθηκε στον Αλέξανδρο ο Ρωσικός θρόνος και εκείνος δέχθηκε· ωστόσο δεν υπάρχουν άλλες αναφορές που να το επιβεβαιώνουν. Ο Αλέξανδρος απεβίωσε εξόριστος στο Σαλί-ντε-Μπεάρν της Γαλλίας. Ο νεότερος αδελφός του Σέργιος τον διαδέχθηκε ως 8ος δούκας του Λίχτενμπεργκ.
Αναφορά σε πηγές
Κατηγορία:Οίκος του Μπωαρναί
Φρειδερίκος του Έχμοντ
Ο Φρειδερίκος ολλανδ.: Frederik van Egmont, graaf van Buren en Leerdam (π. 1440-1521) από τον Οίκο του Έχμοντ ήταν κόμης του Μπούρεν και Λέερνταμ, κύριος του Άισελσταϊν και σύμβουλος του Καρόλου δούκα της Βουργουνδίας και Mαξιμιλιανού Α΄ της Γερμανίας.
Βιογραφία
Ο Φρειδερίκος ήταν ο δεύτερος γιος του Γουλιέλμου Β΄ κόμη του Έχμοντ και της Βάλπουργκα του Μέουρς, κυρίας του Μπάερ & Λάτουμ, κόρης του Φρειδερίκου Δ΄ κόμη του Μόερς.
Μαζί με τα αδέλφια του συμμετείχε στην εκστρατεία του πατέρα του στο δουκάτο του Χέλρε. Όταν η Βουργουνδία κατέκτησε το δουκάτο, ο Φρειδερίκος έλαβε κάποια σημαντικά αξιώματα εκεί. Το 1480 υποστήριξε τις πολιτικές του Mαξιμιλιανού Α΄ αρχιδούκα της Αυστρίας. Ήταν παρών στη στέψη του Μαξιμιλιανού Α΄ ως βασιλιά της Γερμανίας το 1486 και το 1488 ηγήθηκε στρατού ενάντια στην πόλη Μπρυζ, που κρατούσε όμηρο τον Μαξιμιλιανό Α΄.
Το 1492 ο Mαξιμιλιανός Α΄ του έδωσε τους τίτλους του κόμη του Μπούρεν και κόμη του Λέερνταμ. Το 1499 ορκίστηκε μέλος της Λαμπρότατης Αδελφότητας της Κυρίας Ημών στο 'ς-Χέρτοχενμπος.
Οικογένεια
Το 1464 νυμφεύτηκε την Αλέιντα του Κούλεμποργκ, κυρία του Σιντ-Μάαρτενσνταϊκ (απεβ. 1471) και είχε τέκνα:
Το 1502 ο Φρειδερίκος έκανε δεύτερο γάμο, με τη Βάλπουργκ του Mάντερσαϊντ (απεβ. 1527).
Είχε επίσης πολλά μη νόμιμα παιδιά:
Γιολάντα του Λουζινιάν
Η Γιολάντα του Λουζινιάν ή Γιολάντα Α΄ των Λουζινιάν, κόμισσα του Λα Μαρς (Ανγκουλέμ, 24 Μαρτίου 1257 - 30 Σεπτεμβρίου 1314) από τον Οίκο των Λουζινιάν ήταν Γαλλίδα ευγενής.
Βιογραφία
Ήταν τo τρίτο παιδί και η μεγαλύτερη κόρη του Ούγου ΙΒ΄ του Λουζινιάν και της συζύγου του Ιωάννας του Φουζέρ. Η Γιολάντα είχε δυο μεγαλύτερους αδελφούς και τρεις μικρότερες αδελφές.
Διαδέχθηκε (1308) τον αδελφό της Γκυ του Λουζινιάν και του Ανγκουλέμ σαν κυρία του Λουζινιάν και κόμισσα του Μαρς. Την κομητεία του Ανγκουλέμ αντίθετα πώλησαν οι αδελφές της Ιωάννα και Ισαβέλλα στον Φίλιππο Δ΄ της Γαλλίας, ο οποίος την προσάρτησε στο Γαλλικό Στέμμα. Με τον θάνατο της μητέρας της, λίγο μετά το 1273, η Γιολάντα κληρονόμησε και τη Φουζέρ. Ο πατέρας της σκοτώθηκε στην Η΄ Σταυροφορία στο πλευρό του Λουδοβίκου Θ΄ της Γαλλίας· η ίδια ήταν τότε 13 ετών (1270). Με τον θάνατο της Γιολάντας (30 Σεπτεμβρίου 1314) η κομητεία του Λα Μαρς προσαρτήθηκε από τον Φίλιππο Δ΄ τον Ωραίο στο Γαλλικό στέμμα, που την έδωσε ως δώρο στον γιο και διάδοχό του Κάρολο (Δ΄).
Οικογένεια
Παντρεύτηκε πριν το 1281 τον πρώτο της σύζυγο Ελί Ρουντέλ, κύριο του Πονς και κύριο του Μοντινιάκ. Μαζί του απέκτησε:
Πηγές
Κατηγορία:Οίκος των Λουζινιάν
Συνθήκες των Παρισίων
Με την ονομασία Συνθήκη των Παρισίων, ή Συνθήκη του Παρισιού, φέρεται μία σειρά ιστορικών συνθηκών που συνομολογήθηκαν και υπογράφηκαν στο Παρίσι, εξ ου και η ονομασία τους. Οι σημαντικότερες από αυτές, κατά ιστορική σειρά έτους συνομολόγησης, είναι:
Δείτε επίσης
Συνθηκες Παρισιων
ΡΑΕΚ Μονς
Η ΡΑΕΚ Μονς ήταν βελγική ποδοσφαιρική ομάδα από την πόλη Μονς. Συμμετέχει στο Πρωτάθλημα ποδοσφαίρου Βελγίου. Ιδρύθηκε το 1909. Έδρα της ομάδας είναι το Stade Charles Tondreau, χωρητικότητας 13000 θεατών. Έχει κατακτήσει 1 πρωτάθλημα δεύτερης κατηγορίας.
Mammoet
thumb|200px|right|Τα κεντρικά γραφεία της Mammoet. Η Μαμούτ (Ολλανδικά:Mammoet, δηλαδή "Μαμούθ") είναι ιδιωτική Ολλανδική εταιρεία που ειδικεύεται στην ανέλκυση και μεταφορά βαρέων αντικειμένων. Ανέσυρε το Ρωσικό υποβρύχιο Κούρσκ. Η εταιρεία έχει εμπειρία στις εκτός των συνόρων πετροχημικές και κατασκευαστικές βιομηχανίες, παρέχοντας άμεσες αντικαταστάσεις γεφυρών στις τελευταίες, χρησιμοποιώντας αυτοκινούμενα μεταφορικά οχήματα. Η έδρα της εταιρείας βρίσκεται στο Σχιντάμ, σε ένα ιδιόμορφο κτήριο, γνωστό με την ονομασία "De Bolder" ("ο συγκρατητής"). Το κτήριο κατασκευάστηκε σε ένα εργοστάσιο και μεταφέρθηκε έπειτα με πλοίο στην τωρινή του τοποθεσία, προς εξοικονόμηση χρόνου και χρημάτων. Η Μαμούτ διατηρεί γραφεία στη Βόρεια και Νότια Αμερική, τη Νότια Αφρική, τη Μέση Ανατολή και την Ανατολική Ασία. Η εταιρεία απασχολεί περίπου 3200 εργαζομένους παγκοσμίως, από τους οποίους οι 850 εργάζονται στην Ολλανδία.
Ναυπηγεία Ελευσίνας
Τα Nαυπηγεία Ελευσίνας που βρίσκονται στον κόλπο της Ελευσίνας καταλαμβάνει έκταση 250.000τμ. Οι βιομηχανικές του εγκαταστάσεις καλύπτουν 37.800τμ, οι αποθηκευτικοί του χώροι 9.800τμ και τα κτήρια διοικητικών υπηρεσιών 9.800τμ. Διαθέτει επιπλέον δίκτυα για την τροφοδοσία των πλοίων με ηλεκτρικό ρεύμα 380 V και 450 V, νερού, οξυγόνου, πεπιεσμένου αέρα, προπανίου, τηλεπικοινωνιακές υπηρεσίες κλπ. Στις εγκαταστάσεις των Ναυπηγείων Ελευσίνας, περιλαμβάνονται οι τρεις πλωτές δεξαμενές. Οι δεξαμενές υποστηρίζονται με γερανούς δυναμικότητας 5-20 τόνων. Η ναυπηγική του κλίνη έχει μήκος 200 μ. και πλάτος 55 μ, και σε αυτήν μπορούν να κατασκευαστούν πλοία των 100.000 τόνων. Η κλίνη υποστηρίζεται από γερανογέφυρα ανυψωτικής ικανότητας 400 τόνων. Το τμήμα ναυπηγήσεων, διαθέτει επίσης ελασματουργείο 6.600 τετραγωνικών μέτρων, εξοπλισμένο με εργαλειομηχανές της νεότερης τεχνολογίας. Επίσης το νέο υπόστεγο για νέες ναυπηγήσεις πολεμικών πλοίων στο οποίο μπορούν να κατασκευαστούν πλοία έως το μέγεθος της Κορβέτας.
Ανθρώπινο δυναμικό
Τα ναυπηγεία Ελευσίνας απασχολούν συνολικά 940 εργαζόμενους από αυτούς οι 112 είναι ενταγμένοι σε διοικητικές, επιτελικές υπηρεσίες και οι υπόλοιποι στις καθαρά παραγωγικές. Η απασχόληση δεν είναι μικρότερη των 900 ατόμων, ενώ έφτανε κατά περιόδους και ανάλογα με τις απαιτήσεις των εργασιών και τα 2000 άτομα. Σε ότι αφορά στην επιμόρφωση του προσωπικού, η εταιρεία σε συνεργασία με το Κ.Ε.Κ. Νεωρίου, υλοποιεί σε ετήσια βάση εκπαιδευτικά προγράμματα για την αναβάθμιση των δεξιοτήτων ομάδων του προσωπικού αναλόγως των απαιτήσεων του παραγωγικού προγραμματισμού. Τα προγράμματα αφορούν είτε καθαρά τεχνικές δεξιότητες είτε γνωστικά αντικείμενα που έχουν σχέση με νέες τεχνολογίες και πρακτικές διοικητικής διαχείρισης.
Επενδυτικά σχέδια
Από το 1997, ξεκίνησε η εφαρμογή ένα ευρύ επενδυτικό πρόγραμμα. Σε πρώτη φάση έγιναν σημαντικές επενδύσεις αναβάθμισης και διασφάλισης των εγκαταστάσεων και μηχανημάτων του ναυπηγείου (πλωτές δεξαμενές, γερανοί, μηχανήματα μηχανουργείου κλπ.), η κατάσταση των οποίων σε πολλές περιπτώσεις εγκυμονούσε κινδύνους για την ασφάλεια των εργαζομένων. Από το 2001 οπότε τα Ν.Ε. ανέλαβαν τα δύο προγράμματα του Π.Ν., δηλαδή τη ναυπήγηση των ΤΠΚ και του πλοίου υποστήριξης Στόλου, ξεκίνησε η εφαρμογή ενός νέου επενδυτικού προγράμματος. Αυτό αφορούσε κυρίως την κατασκευή ενός ειδικού υπόστεγου ελεγχόμενης ατμόσφαιρας για τα ΤΠΚ και την προμήθεια εργαλειομηχανών και συστημάτων κοπής υψηλής ακρίβειας. Συνολικά από το 1997 έως σήμερα, τα Ναυπηγεία Ελευσίνας, έχουν επενδύσει περισσότερα από 49 εκατομμύρια ευρώ (σε ιστορικές τιμές).
Κοινωνική προσφορά
Η κοινωνική προσφορά των Ναυπηγείων Ελευσίνας εστιάζεται στην βελτίωση της ποιότητας της ζωής των εργαζομένων στην επιχείρηση. Έτσι εφαρμόζει πολιτική διευκολύνσεων και παροχών προς τους εργαζόμενους και τις οικογένειές τους, φροντίζοντας μονίμως να προσφέρει αναβαθμισμένους όρους εργασίας. Η εταιρία διοργανώνει σε ετήσια βάση γιορτή για τα παιδιά του προσωπικού, σε συνεργασία με το Εργατικό Κέντρο Ελευσίνας.
Προστασία περιβάλλοντος
Παρά το ότι η δραστηριότητα των Ναυπηγείων δεν εγκυμονεί κινδύνους στο περιβάλλον, η εταιρία έχει προβλέψει ειδικές διαδικασίες διαχείρισης των στερεών και των ελάχιστων υγρών αποβλήτων. Έτσι τα υπολείμματα της ψηγματοβολής για τον καθαρισμό των ελασμάτων συλλέγονται και διατίθενται σε βιομηχανίες για δεύτερη χρήση. Για την προστασία του θαλάσσιου περιβάλλοντος, βρίσκονται πάντα σε ετοιμότητα, ειδικές ομάδες εργαζομένων όπως επίσης και ο εξοπλισμός για οποιαδήποτε απειλή. Τέλος σε μόνιμη επιφυλακή βρίσκονται ομάδες πυρασφάλειας για την προστασία των εγκαταστάσεων και των πλοίων που βρίσκονται σε αυτές.
Δραστηριότητες
Η ΝΕΩΡΙΟΝ ΑΕ ΣΥΜΜΕΤΟΧΩΝ είναι μέτοχος σε ποσοστό 70%, της Εταιρείας ΝΑΥΠΗΓΙΚΕΣ & ΒΙΟΜΗΧΑΝΙΚΕΣ ΕΠΙΧΕΙΡΗΣΕΙΣ ΕΛΕΥΣΙΝΑΣ Α.Ε. Η τελευταία με το διακριτικό τίτλο Ναυπηγεία Ελευσίνας συστάθηκε τον Απρίλιο του 1997. Το συγκεκριμένο ναυπηγείο ιδρύθηκε το 1968 από τον Στρατή Ανδρεάδη, πρόεδρο της Εμπορικής Τράπεζας της οποίας ήταν θυγατρική εταιρεία. Τα Ναυπηγεία Ελευσίνας δραστηριοποιούνται στις παρακάτω εργασίες:
Κατασκευές νέων πλοίων
Η εταιρεία στις εγκαταστάσεις της, στην Ελευσίνα, μπορεί να κατασκευάσει πλοία μήκους έως 200μ., περίπου, δηλαδή όσο είναι και το μήκος της ναυπηγικής κλίνης που διαθέτει, ενώ με σχετική επέκταση, είναι δυνατή η κατασκευή και μεγαλύτερων πλοίων.
ΝΗΣΟΣ ΧΙΟΣ
Η εταιρεία, με την παράδοση σε μόλις 17 μήνες του πλοίου ΝΗΣΟΣ ΧΙΟΣ και την βράβευση του ως πλοίο της χρονιάς για το έτος 2007, ενίσχυσε ακόμα περισσότερο την φήμη για τις ποιοτικές κατασκευές της. Σχεδιασμένο από την Φιλανδική Delta Marine, με χωρητικότητα 418 αυτοκινήτων ή 139 αυτοκινήτων και 45 φορτηγών οχημάτων, φιλοξενεί συνολικά 1800 επιβάτες σε πολυτελείς και άνετους χώρους όπως μπαρ εστιατόρια και 74 καμπίνες με σύνολο 252 κλινών. Η κατασκευή του έγινε σύμφωνα με του κανόνες IMO code, Ιταλικού νηογνώμονα (RINNA) και την τήρηση των αυστηρών προδιαγραφών en:SOLAS.
Σκάφη Δίωξης λαθρεμπορίου
Τα ναυπηγεία Ελευσίνας σχεδίασαν και κατασκεύασαν 2 σκάφη για την κάλυψη των αναγκών της Διεύθυνσης Τελωνείου του Υπουργείου Οικονομικών. Κατασκευασμένα από αλουμίνιο έχουν συνολικό εκτόπισμα περί τους 24 τόνους, συνολικό μήκος 15,7 μ, ολικό πλάτος 4,45μ. και μέγιστο βύθισμα 1,3μ έκαστο. Η ελαφριά τους κατασκευή βοηθά στο να φτάνουν τους 30 κόμβους περίπου ως μέγιστη ταχύτητα και είναι τα μόνα πλήρως πιστοποιημένα στην κλάση τους από Lloyds.
Επιβατηγά Οχηματαγωγά Ανοιχτού Τύπου
Στο στάδιο κατασκευής βρίσκονται δύο επιβατηγά οχηματαγωγά ανοιχτού τύπου που σχεδιάστηκαν για να συμπληρώσουν τις ακτοπλοϊκές γραμμές της πρωτεύουσας της Βενεζουέλας, Καράκας. Με μήκος 84 μέτρων έχουν χωρητικότητα 104 αυτοκινήτων ή 18 φορτηγών οχημάτων και φιλοξενούν έως και 400 επιβάτες.
Πλοία του πολεμικού Ναυτικού
Σε εξέλιξη βρίσκετε το πρόγραμμα κατασκευής των ΤΠΚ (Πυραυλάκατοι) σχεδιασμένα από τη Βρετανική Vosper Thornycroft. Σε σύνολο επτά σκαφών που έχουν παραγγελθεί από το Π.Ν., τρία εξ αυτών αποτελούν ήδη επιτυχώς τις πλέον σύγχρονες μονάδες του στόλου εξοπλισμένα με συστήματα διαχείρισης πεδίου μάχης και πυραύλους. Το 2003, τα Ναυπηγεία Ελευσίνας παρέδωσαν στο Π.Ν. το νέο πλοίο υποστήριξης στόλου Προμηθέας. Τα σχέδια του σκάφους παραχώρησε η ιταλική εταιρεία Fincantieri και η κατασκευή του έγινε στα Ναυπηγεία Ελευσίνας. Η επιχειρησιακή του λειτουργία, προσφέρει πλέον σημαντικά πλεονεκτήματα στην αποτελεσματικότητα των επιχειρησιακών μονάδων του στόλου του Π.Ν., καθώς αποτελεί την πλέον σύγχρονη μονάδα υποστήριξης. Συγκεκριμένα το Προμηθέας έχει δυνατότητες εφοδιασμού εν πλω στις μάχιμες μονάδες του στόλου, με καύσιμα, νερό, ηλεκτρισμό, ενώ διαθέτει επίσης πλωτό νοσοκομείο, χώρους αποθήκευσης ανταλλακτικών και πυρομαχικών και υπόστεγο υποδοχής δύο ελικοπτέρων. Το 2001 τα Ναυπηγεία Ελευσίνας ολοκλήρωσαν την κατασκευή και παράδοση στο Πολεμικό Ναυτικό τριών Αρματαγωγών Πλοίων, τύπου ΙΑΣΩΝ. Τα πλοία μήκους 115,9 μέτρων και ταχύτητας 16 κόμβων, έχουν τη δυνατότητα μεταφοράς 374 οπλιτών με διευκολύνσεις ενδιαίτησης και έως 1.200 οπλιτών χωρίς ενδιαιτήσεις. Επίσης μεταφέρουν 17 αμφίβια οχήματα, 15 φορτηγά, ενώ διαθέτουν και ελικοδρόμιο.
Μετασκευές
Με την επιτυχή ολοκλήρωση της μετασκευής του πλωτού γεωτρύπανου Atwood Eagle το 2003, συνολικού προϋπολογισμού άνω των 30 εκατομμυρίων δολαρίων, τα Ν.Ε. εισήλθαν στο νέο αυτό κλάδο. Η μετασκευή αφορούσε την αύξηση της δυναμικότητας του πλωτού γεωτρύπανου, την κατασκευή νέων εγκαταστάσεων ενδιαίτησης προσωπικού, την κατασκευή ελικοδρομίου.
Βιομηχανικές κατασκευές
Στα Ναυπηγεία Ελευσίνας κατά το παρελθόν είχαν κατασκευασθεί γερανοί για τον Οργανισμό Λιμένος Θεσσαλονίκης, πιεστικά δοχεία για τα Διυλιστήρια Ασπροπύργου, αποθέτες τέφρας για τα ορυχεία της ΔΕΗ κλπ. το 2000 ολοκληρώθηκε η κατασκευή 58 ανατρεπόμενων φορταμαξών για τον Ο.Σ.Ε. ενώ το 2004 ολοκληρώθηκε η υλοποίηση της σύμβασης με τον Ο.Σ.Ε. για την κατασκευή 400 φορταμαξών διαφόρων τύπων.
Παραπομπές
Ελευσινας Κατηγορία:Ελληνικές βιομηχανίες Κατηγορία:Ελευσίνα
603 Τιμάνδρα
Η Τιμάνδρα (Timandra) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,925. Ανακαλύφθηκε το 1906 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης, και πήρε το όνομά της από την πριγκίπισσα Τιμάνδρα της Σπάρτης κατά την ελληνική μυθολογία.
Φυσικά χαρακτηριστικά
Η μέση διάμετρος της Τιμάνδρας εκτιμάται σε 13,73 ± 0,9 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,1354. Είναι άγνωστο αν και με ποια περίοδο περιστρέφεται η Τιμάνδρα γύρω από τον εαυτό της.
Εξωτερικοί σύνδεσμοι
Τιμανδρα
Ιωάννης Δ΄ του Έχμοντ
Ο Ιωάννης Δ΄, ολλανδ: Jan IV van Egmond (1499, Έχμοντ ααν ντεν Χόεφ - Απρίλιος 1528, κοντά στη Φερράρα) από τον Οίκο του Έχμοντ ήταν ο 2ος κόμης του Έχμοντ, κύριος του Χόοχβουντ, Άαρτσβουντ και Μπάερ και ο 10ος κύριος του Πούρμερεντ, Πούρμερλαντ και Ίλπενταμ. Η εκτέλεση του γιου του Λάμορααλ έγινε αφορμή Επανάστασης και Ανεξαρτησίας των Κάτω Χωρών.
Βιογραφία
Ήταν ο μεγαλύτερος γιος του Ιωάννη Γ΄ κόμη του Έχμοντ και της Μαγδαληνής του Βέρντενμπουργκ. Το 1516 διαδέχτηκε τον πατέρα του ως κόμης του Έχμοντ και έγινε ιππότης στο Τάγματος του Χρυσόμαλλου Δέρατος. Ο Κάρολος Ε΄ της Γερμανίας τον έκανε το 1527 επικεφαλής του ελαφρού πεζικού στη Νάπολη και το Μιλάνο. Έναν χρόνο αργότερα, ο Ιωάννης απεβίωσε κοντά στη Φερράρα, σε ηλικία 29 ετών.
Παραπομπές σe πηγές
Κατηγορία:Ιππότες του Τάγματος του Χρυσόμαλλου Δέρατος Κατηγορία:Ολλανδοί ευγενείς Κατηγορία:Οίκος του Έχμοντ
Ευρωπαϊκό Πρωτάθλημα καλαθοσφαίρισης 1991-92
Το Ευρώπαϊκό πρωτάθλημα καλαθοσφαίρισης ανδρών (σήμερα Ευρωλίγκα ανδρών) της περιόδου 1991-92 ήταν η πρώτη διοργάνωση που διεξήχθη σε δύο (αντί για έναν) ημιτελικούς ομίλους των οκτώ ομάδων έκαστος (14 αγωνιστικών).
Προηγήθηκαν όπως πάντα οι προκριματικοί γύροι, ενώ μετά τους ημιτελικούς ομίλους, ακολούθησε μια επιπλέον φάση (Play-Off) όπου έλαβαν μέρος οι τέσσερις πρώτες ομάδες των δυο ομίλων που σύστησαν τέσσερα ζεύγη, με πλεονέκτημα έδρας ανάλογα με την προηγούμενη κατάταξη. Στην τελική φάση (φάιναλ-φορ) η οποία ορίστηκε να λάβει χώρα στην Κωνσταντινούπολη από τις 14-16 Απριλίου 1992 προκρίθηκαν οι τέσσερις νικητές των Play-Off, εκείνοι δηλαδή που συμπλήρωσαν 2 νίκες σε βάρος των αντιπάλων τους.
Α' όμιλος
Η Κνορ Μπολόνια, η Μπαρτσελόνα Μπάνκα Καταλάνα και η Μακάμπι Ελίτ Τελ Αβίβ ισοβάθμισαν στην πρώτη θέση με 10 νίκες, 4 ήττες και 24 βαθμούς. Την πρόκριση για τη συνέχεια πήρε ως τέταρτη και η Τσιμπόνα (23 βαθμοί), ενώ έξω έμειναν η Σλόμποντνα Νταλμάσια (21 β.) η Ολυμπίκ Αντίμπ (18 β.), η Κάλεβ και η Φονόλα Καζέρτα (17 βαθμοί).
Β' όμιλος
Η Μοντιγαλά Ζουβεντούτ, η Εστουδιάντες Κάχα Ποστάλ και η Φίλιπς Μιλάνο ισοβάθμισαν και εδώ στην πρώτη θέση με 24 βαθμούς. Την πρόκριση για τη συνέχεια πήρε και η Παρτίζαν (23 βαθμοί), ενώ έξω έμειναν η Μπάγερ 04 Λεβερκούζεν (21 β.), η Μάες Πιλς (18 β.), ο Άρης και η Κόμοντορ Ντεν Χέλντερ (17 βαθμοί).
Προημιτελικοί
Τα πρώτα ματς δόθηκαν στις έδρες των ομάδων που είχαν το μειονέκτημα και ακολούθησαν μία ή δυο αναμετρήσεις στα γήπεδα των συλλόγων που διέθεταν το πλεονέκτημα έδρας.
Φάιναλ φορ
Στους δύο ημιτελικούς της 16ης Απριλίου 1992, όπου μάλιστα ο ισπανικός «εμφύλιος» ήταν υποχρεωτικός λόγω της τότε ισχύουσας νομοθεσίας, τα αποτελέσματα ήταν τα εξής:
Στους δύο τελικούς της 18ης Απριλίου 1992 τα αποτελέσματα ήταν τα εξής:
Με την οριακή αυτή νίκη στον πόντο, η Παρτίζαν Βελιγραδίου κατέκτησε το μοναδικό μέχρι σήμερα Κύπελλο Πρωταθλητριών Ευρώπης στην ιστορία της (είχε κερδίσει προηγουμένως και 3 Κύπελλα Κόρατς, το 1978, το 1979 και το 1989, διοργάνωση που μετά το 2002 καταργήθηκε).
Σημειώσεις
<references group="Σημ."/>
Πηγή
1991-92 Ευρωλιγκα ανδρων Ευρωλιγκα ανδρων Ευρωλιγκα ανδρων Ευρωλιγκα ανδρων
Κερασιά Σελλών Ιωαννίνων
Για συνώνυμους οικισμούς στον νομό Ιωαννίνων δείτε τα λήμματα: Κερασιά Εγνατίας και Κεράσοβο Ιωαννίνων
Για οικισμούς με το ίδιο όνομα στην Ελλάδα δείτε: Κερασιά (αποσαφήνιση)
Η Κερασιά, επίσημα Κερασέα είναι ορεινό χωριό της Δωδώνης στο νομό Ιωαννίνων το οποίο βρίσκεται στους βόρειους πρόποδες των ορέων Σουλίου σε υψόμετρο 640 μέτρων και ανήκει στα λεγόμενα χωριά Ντουσκάρας. Απέχει 39 χλμ. νοτιοδυτικά της πόλης των Ιωαννίνων, 61 χλμ. ανατολικά της Ηγουμενίτσας και 5 χλμ. από τον κόμβο Τύριας της Εγνατίας Οδού. Το παλιό όνομα του χωριού ήταν Κεράσοβο, μέχρι το 1955 οπότε και μετονομάστηκε σε Κερασέα. Σύμφωνα με το σχέδιο Καλλικράτης, μαζί με τα Λωζανά αποτελούν τη τοπική κοινότητα Κερασέας που ανήκει στη δημοτική ενότητα Σελλών του Δήμου Δωδώνης και σύμφωνα με την απογραφή 2011 έχει πληθυσμό 39 κατοίκους
Παραπομπές
Κατηγορία:Χωριά του νομού Ιωαννίνων Κατηγορία:Δήμος Δωδώνης
Γαλανάδο Νάξου
Το Γαλανάδο είναι πεδινό χωριό της δυτικής Νάξου σε υψόμετρο 70-100 μέτρων και έχει 455 κατοίκους (απογραφή 2011). Απέχει περίπου 5 χλμ. ΝΑ. από τη Χώρα Νάξου. Το Γαλανάδο βρίσκεται στο λεκανοπέδιο του "Λιβαδιού" σε υψόμετρο 90 μ. Είναι μία από τις πιο εύφορες περιοχές του νησιού, η οποία μάλιστα διαθέτει πολύ ικανοποιητική ύδρευση.
Στα βόρεια του χωριού βρίσκονται οι αρχαιολογικοί χώροι των Μελάνων και των Αγκιδίων.
Έχει χαρακτηριστεί από το 1988 παραδοσιακός οικισμός.
Διοικητικές μεταβολές
Σήμερα, μετά τη τελευταία μεταβολή του 2010 (πρόγραμμα Καλλικράτης), αποτελεί την Τοπική Κοινότητα Γαλανάδου, η οποία υπάγεται στη Δημοτική Ενότητα Νάξου, του δήμου Νάξου και Μικρών Κυκλάδων, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.
Δευτερά
Η ονομασία Δευτερά μπορεί να αναφέρεται:
Κατηγορία:Αποσαφηνίσεις ελληνικών τοπωνυμίων
Διμεθυλομεθαναμίδιο
Το διμεθυλομεθαναμίδιο ή διμεθυλοφορμαμίδιο (DMF, DiMethyl'Formamide, αν και η ίδια συντομογραφία χρησιμοποιείται ενίοτε και για το διμεθυλοφουράνιο) με σύντομο συντακτικό τύπο HCOΝ(CH3)2, είναι το απλούστερο τριτοταγές αμίδιο και, πιο συγκεκριμένα, ένα παράγωγο του μεθανικού οξέος, από το οποίο (τυπικά) προκύπτει με αντικατάσταση του υδροξυλίου του καρβοξυλίου από διμεθυλαμινομάδα [(CH3)N-. Eίναι ένα άχρωμο υγρό, αναμίξιμο με το νερό και την πλειονότητα των οργανικών υγρών. Είναι ένας συνηθισμένος διαλύτης για χημικές αντιδράσεις. Το καθαρό διμεθυλομεθαναμίδιο είναι άοσμο, αλλά τα εμπορικά του σκευάσματα συχνά έχουν μια οσμή ψαρίλας, που οφείλεται σε προσμίξεις διμεθυλαμίνης, που περιέχουν. Είναι ένας πολικός και υδρόφιλος απρωτικός διαλύτης με υψηλό σημείο ζέσης. Είναι λειτουργικός διαλύτης για αντιδράσεις που ακολουθούν το μηχανισμούς όπως τον SN2. Δεν είναι σταθερό παρουσία ισχυρών βάσεων ή ισχυρών οξέων, γιατί παρουσία αυτών υδρολύεται σε μεθανικό οξύ και διμεθυλαμίνη, ιδιαίτερα σε υψηλές θερμοκρασίες. Με βάση τον χημικό τύπο, C3H7NO, έχει τα ακόλουθα 76 ισομερή θέσης (όχι όλα σταθερά):
Δομή και ιδιότητες
Λόγω της συνεισφοράς των δυο πιθανών δομών αναπαράστασης ενός αμιδίου, ο βαθμός συμετοχής του διπλού δεσμού στο καρβονύλιο είναι μειωμένος, ενώ ο αντίστοιχος C-N είναι αυξημένος. Έτσι το φάαμα υπερύθρου του διμεθυλομεθαναμιδίου δείχνει χαμηλότερα τη συχνότητα στρέψης του δεσμού C=O, στα 1676 cm−1, σε σχέση με ένα συνηθισμέμο δεσμό C=O. Επίσης, εξαιτίας του μερικού διπλού δεσμού στον C-N, η περιστροφή γύρω απ' αυτόν τον άξονα είναι αργή στη θερμοκρασία δωματίου, κάνοντας τα δυο μεθύλια ανισοδύναμα στο NMR, δίνοντας κορυφές σε δύο περιοχές των τριών πρωτονίων, στα 2,97 και 2,88 δ, αντίστοιχα, αντί για την αναμενόμενη μια περιοχή των 6 συνολικά πρωτονίων.
Με φορμυλίωση διμεθυλαμίνης
1. Με επίδραση μεθανοϋλοαλογονίδιου (HCOX) σε διμεθυλαμίνη παράγεται N,N-Διμεθυλομεθαναμίδιο :
2. Με επίδραση μονοξειδίου του άνθρακα σε διμεθυλαμίνη, παρουσία μεθανόλης παράγεται N,N-Διμεθυλομεθαναμίδιο
Υδρόλυση
Το N,N-διμεθυλομεθαναμίδιο υδρολύεται σχηματίζοντας μεθανικό οξύ και διμεθυλαμίνη :
Βασική συμπεριφορά
Με επίδραση ισχυρών οξέων σχηματίζει αντίστοιχα άλατα. Π.χ.:
Αναγωγή
Με επίδραση υδρογόνου ή λιθιοαργιλλιοϋδρίδιου σε N,N-διμεθυλομεθαναμίδιο παράγεται τριμεθυλαμίνη :
Αποικοδόμηση Hofmann
Με επίδραση υποβρωμιούχου καλίου (BrOK) το N,N-διμεθυλομεθαναμίδιο αποικοδομείται σε διμεθυλαμίνη και ανθρακικό κάλιο :
Εφαρμογές
Η κύρια χρήση του διμεθυλοφορμαμιδίου είναι ως ένας διαλύτης με χαμηλό βαθμό εξάτμησης. Χρησιμοποιήθηκε ακόμη στην παραωγή ακρυλικών υφασμάτων και πλαστικών. Χρησιμοποιήθηκε ακόμη ως διαλύτης πεπτιδίων για φαρμακευτικά και για την ανάπτυξη και παραγωγή φυτοφαρμάκων και στην παραγωγή κόλλας, συνθεττικού δέρματος, υφασμάτων, φιλμ και επικαλύψεις επιφανειών. Πιο εξειδικευμένα:
Ασφάλεια και τοξικότητα
Οι αντιδράσεις που περιλαμβάνουν τη χρήση του υδριδίου του νατρίου (NaH) σε Ν.Ν-διμεθυλοφορμαμίδιο ως διαλύτη είναι κάπως επικύνδινες: Έχουν αναφερθεί εξώθερμες διασπάσεις, ακόμη και σε θερμοκρασίες κάτω από 26 °C. Σε εργαστηριακή κλίμακα κάθε θερμική διεργασία συνήθως γρήγορα γίνεται αντιληπτή και τίθεται κάτω από έλεγχο με τη χρήση ενός παγόλουτρου και αυτός παραμένει ένας προσφιλής συνδυασμός αντιδραστηρίων. Από την άλλη, σε επίπεδο πειραματικών μονάδων, έχουν αναφερθεί αρκετά ατυχήματα.
To N,N-διμεθυλομεθαναμίδιο έχει συνδεθεί με τον καρκίνο στους ανθρώπους και θεωρήθηκε υπεύθυνο για το θάνατο νεογνών. Γι' αυτόν το λόγο σε ορισμένα τμήματα βιομηχανιών που χρησιμοποιούν το N,N-διμεθυλομεθαναμίδιο, έχει απαγορευθεί η συμμετοχή γυναικών ως εργαζόμενων. Για πολλούς τέτοιους κινδύνους έχει αντικατασταθεί (όπου είναι εφικτό) από το διμεθυλοσουλφίδιο. Πολλοί παραγωγοί N,N-διμεθυλομεθαναμίδιου, το έχουν τοποθετήσει στις άμεσες ή χρόνιες απειλές κατά της ζωής στα MSDS τους, εφόσον (εκτός των άλλων) το N,N-διμεθυλομεθαναμίδιο δεν αποβάλλεται εύκολα από οργανισμό που έχει επιρεάσει. Σύμφωνα με το IARC το N,N-διμεθυλομεθαναμίδιο είναι ένα πιθανό καρκινογόνο, παρόλο που το EPA δεν το θεωρεί καθόλου ως επικύνδινο για καρκινογένεση.
Πηγές
Κατηγορία:Αμίδια Κατηγορία:Ηπατοτοξίνες Κατηγορία:Πολικοί διαλύτες
604 Τέκμησσα
Η Τέκμησσα (Tekmessa) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,108. Ανακαλύφθηκε το 1906 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης, και πήρε το όνομά της από δύο πρόσωπα (μία πριγκήπισσα και μία Αμαζόνα) της ελληνικής μυθολογίας.
Φυσικά χαρακτηριστικά
Η μέση διάμετρος της Τέκμησσας εκτιμάται σε 65,16 ± 4,1 χιλιόμετρα. Ο φασματικός τύπος της είναι Xc, ενώ το άλβεδό της είναι 0,087. Η Τέκμησσα περιστρέφεται γύρω από τον εαυτό της μία φορά κάθε 5 ώρες και 33,6 λεπτά.
Εξωτερικοί σύνδεσμοι
Τεκμησσα
Φαίδων Ματθαίου
Ο Φαίδων Ματθαίου (12 Ιουλίου 1924 - 17 Σεπτεμβρίου 2011) ήταν Έλληνας πρώην διεθνής αθλητής και προπονητής καλαθοσφαίρισης. Θεωρείται ο πατριάρχης του ελληνικού μπάσκετ και έχει γράψει το αυτοβιογραφικό βιβλίο: 60 χρόνια στο Ελληνικό μπάσκετ.
Βιογραφικό
Γεννήθηκε στη Θεσσαλονίκη και καταγόταν απο οικογένεια με αθλητικές καταβολές. Ο πατέρας του ήταν ο Μάνθος Ματθαίου, πρόεδρος του Άρη, ο οποίος σκοτώθηκε κάτα το βομβαρδισμό από ιταλικά αεροπλάνα. Ασχολήθηκε με πολλά σπορ και ήταν πρωταγωνιστής σε όλα: πετοσφαίριση, πόλο, πινγκ πονγκ, τένις, σκοποβολή, ξιφασκία, αναβάτης σε αγώνες μοτοσυκλετών και ήταν μέλος των εθνικών ομάδων μπάσκετ και κωπηλασίας.
Σε όλα τα αθλήματα ήταν αθλητής στον Άρη Θεσσαλονίκης. Μάλιστα συμμετείχε σε δύο Ολυμπιάδες σε δυο διαφορετικά αθλήματα: το 1948 στο Λονδίνο στην κωπηλασία και το 1952 στο Ελσίνκι στην καλαθοσφαίριση.
Πέθανε στις 17 Σεπτεμβρίου 2011.
Καλαθοσφαίριση (αθλητής)
Στην καλαθοσφαίριση έκανε μεγάλη καριέρα ως παίκτης και προπονητής πάνω απο 60 χρόνια κατακτώντας πολλούς τίτλους. Αγωνιζόταν στη θέση του σέντερ. Ξεκίνησε από τον Άρη Θεσσαλονίκης το 1945 και το 1949 πήγε στον Παναθηναϊκό. Με τον Παναθηναϊκό κατέκτησε 3 Πρωταθλήματα Ελλάδας (1950, 1951, 1954). Το 1955 έπειτα από διαφωνία με τους συμπαίκτες του στον ΠΑΟ αποχωρεί και εντάσεται στον Πανιώνιο. Στη συνέχεια αγωνίστηκε στον Σπόρτιγκ, επέστρεψε στον Πανιώνιο και αργότερα μεταγράφηκε στην ιταλική Στορμ Βαρέζε στην οποία αγωνίστηκε ως παίκτης και προπονητής. Τελείωσε την καριέρα του στον Άρη. Αγωνιζόταν στην θέση του πλέι μέικερ και φορούσε πάντα το νούμερο 1.
To 1955 αγωνίστηκε με τον Άρη στο διεθνές τουρνουά του Βιαρέτζο κατακτώντας την 2η θέση και ανακηρύχθηκε 1ος σκόρερ με 129 πόντους και πολυτιμότερος παίκτης. Η επιτυχία ήταν πολύ μεγάλη, αφού την εποχή εκείνη δεν υπήρχαν ευρωπαϊκά κύπελλα και τα διεθνή τουρνουά είχαν μεγάλη δημοσιότητα. Το όνομα του Ματθαίου έγινε γνωστό σε όλη την Ιταλία, ενώ εκτός από τον ιταλικό τύπο ρεπορτάζ για τον Ματθαίου είχαν ισπανικές και γαλλικές εφημερίδες. Χαρακτηρίστηκε ως ένας από τους πιο σπουδαίους Ευρωπαίους καλαθσφαιριστές της εποχής του.
Εθνική Ελλάδας
Αγωνίστηκε στην Εθνική Ελλάδος σε 44 αγώνες και σημείωσε συνολικά 539 πόντους (μ.ο. 12). Έπαιξε στον πρώτο επίσημο αγώνα στην ιστορία της εθνικής το 1949 στο Ευρωμπάσκετ της Αιγύπτου, στον αγώνα Ελλάδα-Ολλανδία 46-28 στις 15 Μαΐου 1949 στο Κάιρο. Ήταν επίσης προπονητής στον πρώτο αγώνα της Εθνικής Ελλάδος γυναικών.
Καλαθοσφαίριση (προπονητής)
Ως προπονητής έκανε επίσης μεγάλη καριέρα και πέρασε από τον πάγκο της Εθνικής αντρών, Εθνικής γυναικών, Πανιωνίου, Περιστερίου, ΠΑΟΚ, Ολυμπιακού, Άρη (γυναίκες) και άλλων. Θεωρείται ο δημιουργός της γυναικείας ομάδας μπάσκετ του Άρη. Αλησμόνητος είναι ο τελικός των ξυρισμένων κεφαλιών κατά τον οποίο ήταν προπονητής του ΠΑΟΚ και προέτρεψε τους αθλητές του να κουρευτούν γουλί και να κερδίσουν τον τελικό του 1984 που όλοι πίστευαν ότι θα κερδίσει άνετα ο Άρης.
Τίτλοι
Ως παίκτης
Ως προπονητής
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Έλληνες προπονητές καλαθοσφαίρισης Κατηγορία:Έλληνες αθλητές του στίβου Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Άρη Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές Σπόρτιγκ Κατηγορία:Καλαθοσφαιριστές Παλλακανέστρο Βαρέζε Κατηγορία:Προπονητές καλαθοσφαίρισης Εθνικής Ελλάδας Κατηγορία:Προπονητές καλαθοσφαίρισης Πανιωνίου Κατηγορία:Προπονητές καλαθοσφαίρισης Περιστερίου Κατηγορία:Προπονητές καλαθοσφαίρισης ΠΑΟΚ Κατηγορία:Προπονητές καλαθοσφαίρισης Άρη Κατηγορία:Προπονητές καλαθοσφαίρισης Παναχαϊκής Κατηγορία:Έλληνες αθλητές της κωπηλασίας Κατηγορία:Έλληνες αθλητές της επιτραπέζιας αντισφαίρισης Κατηγορία:Έλληνες αθλητές της πετοσφαίρισης Κατηγορία:Έλληνες αθλητές της αντισφαίρισης Κατηγορία:Έλληνες αθλητές της ξιφασκίας Κατηγορία:Οδηγοί αγωνιστικών μοτοσυκλετών Κατηγορία:Αθλητές στίβου Άρη Κατηγορία:Σέντερ Κατηγορία:Προπονητές καλαθοσφαίρισης Ολυμπιακού Πειραιώς Κατηγορία:Έλληνες καλαθοσφαιριστές στο εξωτερικό Κατηγορία:Καλαθοσφαιριστές στους Μεσογειακούς Αγώνες 1951 Κατηγορία:Καλαθοσφαιριστές στους Μεσογειακούς Αγώνες 1955 Κατηγορία:Αθλητές στους Θερινούς Ολυμπιακούς Αγώνες 1948 Κατηγορία:Καλαθοσφαιριστές στους Θερινούς Ολυμπιακούς Αγώνες 1952 Κατηγορία:Καλαθοσφαιριστές Ευρωμπάσκετ 1949
Σία Φέρλερ
Η Σία Κέιτ Ίζομπελ Φέρλερ (Sia Kate Isobelle Furler, 18 Δεκεμβρίου 1975), γνωστή και ως Sia, είναι Αυστραλή τραγουδίστρια και στιχουργός. Στα βραβεία Aria Awards το 2009, τιμήθηκε με το βραβείο για το καλύτερο Μουσικό DVD και το album της Some People Have Real Problems ήταν υποψήφιο στην κατηγορία Καλύτερο Album Πρωτοεμφανιζόμενου Καλλιτέχνη. Είναι γνωστή για τη συχνή συνεργασία της με το trip-hop συγκρότημα, Zero 7 καθώς και για τα τέσσερα προσωπικά της album που κυκλοφόρησαν από μεγάλες δισκογραφικές εταιρείες.
Healing is Difficult
Μέρος της εμπορικής επιτυχίας της Sia θα μπορούσε να αποδοθεί στην μίξη του τραγουδιού "Little Man" από τον Wookie, παραγωγό της garage μουσικής του Ηνωμένου Βασιλείου. Το "Healing is Difficult" έλαβε διθυραμβικές κριτικές και η Sia χαρακτηρίστηκε από μερίδα του μουσικού τύπου η "επόμενη Λορίν Χιλ" ή η "επόμενη Νέλι Φουρτάντο". Ωστόσο, λόγω διαφωνιών με τη δισκογραφική της εταιρεία, η Sia έφυγε από τη Sony Music και υπέγραψε συμβόλαιο με την Go! Beat Records, θυγατρική της Uninversal Music Group.
Colour the Small One
To 2003, η Sia κυκλοφόρησε το πρώτο της EP δίσκο με τίτλο "Don't Bring Me Down". Το ομώνυμο τραγούδι χρησιμοποιήθηκε στους τίτλους τέλους της γαλλικής ταινίας "36 Quai des Orfèvres" (Βρώμικος Κόσμος). Το δεύτερο άλμπουμ της με τίτλο "Colour the Small One", κυκλοφόρησε στην Αυστραλία και την Ευρώπη την επόμενη χρονιά. Ο ήχος του album ήταν σαφέστατα διαφορετικός από αυτόν του προηγούμενου, καθώς η χρήση ακουστικών οργάνων και ηλεκτρονικών φωνητικών βοηθημάτων στα τραγούδια έδινε έναν περισσότερο downtempo χαρακτήρα από αυτόν που μέχρι τότε χρησιμοποιούσε η Sia.
Ο ήχος αυτός οδήγησε σε συγκρίσεις με καλλιτέχνες όπως η Ντάιντο και η Σάρα Μακ Λάχλαν. Το τραγούδι "The Bully", αποτέλεσε την πρώτη συνεργασία της Sia με τον Αμερικανό μουσικό Beck, ενώ ακόμα δύο τραγούδια τα οποία ηχογραφήθηκαν ως αποτέλεσμα αυτής της συνεργασίας δεν έχουν ακόμα κυκλοφορήσει. Από το "Colour the Small One" ωστόσο, κυκλοφόρησαν δύο singles, τα "Breathe Me" και "Where I Belong". Το δεύτερο τραγούδι μάλιστα είχε αρχικά αποφασιστεί να συμπεριληφθεί στο soundtrack της ταινίας "Spiderman 2", αλλά λόγω διαφωνιών μεταξύ των δισκογραφικών εταιρειών, το τραγούδι δεν κατάφερε να συμπεριληφθεί στο soundtrack. Στο εξώφυλλο του single "Where I Belong" μάλιστα, η Sia εμφανίζεται ντυμένη με τη στολή του Spider-Man.
Στις αρχές του 2005, η Sia αποχώρησε από την Go! Beat Records, απογοητευμένη με την φτωχή προώθηση του album της καθώς και από την άρνηση της αντίστοιχης αμερικανικής εταιρείας να κυκλοφορήσει τον δίσκο στις ΗΠΑ. Ταυτόχρονα, το τραγούδι "Breathe Me" είχε αρχίσει να αποκτά μεγάλη δημοτικότητα ιδιαίτερα εξ αιτίας της χρήσης του στο trailer του πέμπτου και τελευταίου κύκλου της αμερικανικής σειρά Γραφείο Κηδειών Φίσερ (Six Feet Under) καθώς και στο τελευταίο επεισόδιο της σειράς. Τα δικαιώματα του τραγουδιού στην αμερικανική αγορά διατηρούσε η Astralwerks (η οποία και είχε κυκλοφορήσει τα δύο soundtracks της σειράς Γραφείο Κηδειών Φίσερ) και λόγω των θετικών κριτικών που απέσπασε, τα δικαιώματα του album "Colour the Small One" αγοράστηκαν από την Astralwerks και η οποία το κυκλοφόρησε στην αμερικανική αγορά στις αρχές του 2006.
Η Sia το 2006 έκανε περιοδεία στις ΗΠΑ, προωθώντας τόσο το album της όσο και την κυκλοφορία σε DVD του πέμπτου κύκλου της σειράς. Η αμερικανική έκδοση του δίσκου περιλαμβάνει δύο bonus τραγούδια, τα "Broken Biscuit (από τo ΕP Don't Bring Me Down) και "Sea Shells" (που είχε κυκλοφορήσει ως b-side στο single "Βreathe Me" στο Ηνωμένο Βασίλειο) καθώς και δύο remixes του "Breathe Me" από τον Four Tet και τον Ulrich Schnauss.
ΚΡΚ Μέχελεν
Η ΚΡΚ Μέχελεν είναι μια βελγική, ποδοσφαιρική ομάδα από την πόλη Μέχελεν στην Αμβέρσα (επαρχία). Συμμετέχει στο Πρωτάθλημα ποδοσφαίρου Βελγίου. Ιδρ΄θηκε το 1904. Έδρα της ομάδας είναι το Oscar Vankesbeeckstadion, χωρητικότητας 13687 θεατών. Καλύτερη θέση που κατέκτησε ήταν η δεύτερη την περίοδο 1951-52. Έχει επίσης μία συμμετοχή στο Κύπελλο Βελγίου iτο 1954.
Σία Φέρλερ
Colour the Small One
Μεγάλη πηγή έμπνευσης τόσο για το album "Colour the Small One" όσο και για το προηγούμενο της πόνημα, "Healing is Difficult" αποτέλεσε, σύμφωνα με την ίδια ο θάνατος του αγαπημένου της, Νταν, σε τροχαίο δυστύχημα. Η σχέση της με τον Νταν περιγράφεται από την ίδια ως "ο πρώτος πραγματικός της έρωτας". Μια εβδομάδα πριν τον συναντήσει στο Λονδίνο, η Sia πληροφορήθηκε πως ο Νταν είχε σκοτωθεί από ένα ταξί στην High Kensington Street. "Ήμουν σε πολύ άσχημη κατάσταση", λέει σε συνέντευξή της η Furler, "Δεν μπορούσα να αισθανθώ τίποτα. Μπορούσα να φιλοσοφήσω πολλά πράγματα: ότι είχα ένα σκοπό, ότι με αγαπούσαν, αλλά δεν μπορούσα να νιώσω τίποτα. Το προηγούμενο album ήταν άμυνα. Αυτό είναι έκθεση των συναισθημάτων μου. Νομίζω πως αυτή είναι η διαφορά ανάμεσα στα δύο albums, το πρώτο ήταν φιλοσόφηση, αυτό είναι συναισθήματα."
ΚΡΚ Μέχελεν
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1904 Κατηγορία:Ποδοσφαιρικές ομάδες Βελγίου Κατηγορία:ΚΡΣ Μέχελεν
Σία Φέρλερ
Zero 7
thumb|right|250px|Η Sia και οι Zero 7 σε ζωντανή εμφάνιση. Ταυτόχρονα με την σόλο καριέρα της, η Φέρλερ συμμετείχε σε δύο τραγούδια των Zero 7, "Destiny" και "Distractions", παρέχοντας φωνητικά. Τα τραγούδια συμπεριλαμβάνονται στο πρώτο album των Zero 7, "Simple Things". Στο δεύτερο album των Zero 7, "When It Falls", η Sia δάνεισε τη φωνή της στα τραγούδια "Sommersault" και "Speed Dial No. 2". Το τρίτο album των Zero 7, "The Garden", περιελάμβανε έξι συνολικά συμμετοχές από τη Φέρλερ, δύο εκ των οποίων ("Throw it All Away" και "You're My Flame") κυκλοφόρησαν ως singles στο Ηνωμένο Βασίλειο και τη Βόρεια Αμερική.
Lady Croissant, Some People Have Real Problems
Το τέταρτο ολοκληρωμένο album της Sia, "Some People Have Real Problems", κυκλοφόρησε τον Ιανουάριο του 2008. Το πρώτο single από το δίσκο ήταν το "Day Too Soon".